pythainlp/thai-wiki-dataset-v4 huggingface dataset:
ธมลวรรณ กอบลาภธนากูล

ธมลวรรณ กอบลาภธนากูล หรือ ไอซ์ ธมลวรรณ เป็นนักร้องหญิงที่โด่งดังมาจากการ Cover เพลงผ่านทางยูทูบ ซึ่งมียอดเข้าชมมากถึง 100 ล้านวิว ปัจจุบันได้ออกซิงเกิลเดี่ยวภายใต้สังกัด ไอแอมมิวสิค และ ทรู แฟนเทเชีย เป็นต้น
ประวัติ.
ธมลวรรณ กอบลาภธนากูล (ชื่อเล่น: ไอซ์) หรือเป็นที่รู้จักในชื่อ ไอซ์ ธมลวรรณ เป็นนักร้องหญิงชาวไทย เกิดและเติบโตที่จังหวัดนครราชสีมา เมื่อวันที่ 8 มิถุนายน พ.ศ. 2541 เธอเริ่มประกวดร้องเพลงตั้งแต่วัยเด็ก และเริ่มเรียนร้องเพลงที่ โรงเรียนดนตรี บีสตาร์ Studio ในจังหวัดนครราชสีมา ไอซ์ ธมลวรรณ มีชื่อเสียงจากการโคฟเวอร์เพลงลงยูทูบ ในแชนแนล "B-Star Music" ซึ่งเป็นเพลงไทยทั้งหมด และมีผู้เข้าชมในแต่ละคลิปเป็นจำนวนมาก ภายหลังเธอเข้าประกวดมาสเตอร์คีย์ เวทีแจ้งเกิด และเวที เดอะวอยซ์ไทยแลนด์ ซีซั่นที่ 5
ไอซ์ ธมลวรรณ มีซิงเกิลแรกเป็นของตนเองในชื่อเพลง "งอน" ในสังกัดบี-สตาร์ ต่อด้วยเพลง "แค่นี้ที่ไม่ไหว" สังกัดSOFT House และเพลง "ช้า (Slow)" สังกัดMusic Camp เป็นต้น และมีผลงานเพลงอย่างต่อเนื่อง นอกจากนี้ยังมีผลงานการเดินสายแสดงคอนเสิร์ต และงานถ่ายแบบอีกด้วย
ด้านการศึกษา จบการศึกษาระดับชั้นมัธยมศึกษา โรงเรียนบุญวัฒนา จังหวัดนครราชสีมา ปัจจุบันกำลังศึกษาในระดับปริญญาตรี คณะดุริยางคศาสตร์ มหาวิทยาลัยศิลปากร ชั้นปีที่ 4
เตียวเสียน

เตียวเสียน หรือ เตียวเสี้ยน มีชื่อในภาษาจีนกลางว่า เตียวฉาน  เป็นหนึ่งในสี่ยอดพธูของจีนโบราณ เตียวเสียนต่างจากสาวงามคนอื่นอีกสามคนด้วยเหตุที่ไม่มีหลักฐานที่ยืนยันการมีตัวตนอย่างแน่ชัด เตียวเสียนจึงเป็นตัวละครสมมุติในนิยาย เตียวเสียนเป็นที่รู้จักจากบทบาทในนิยายอิงประวัติศาสตร์ในศตวรรษที่ 14 เรื่อง "สามก๊ก" ซึ่งมีเนื้อเรื่องอิงจากเหตุการณ์ช่วงปลายราชวงศ์ฮั่นตะวันออกและยุคสามก๊ก ในนิยายเตียวเสียนมีสัมพันธ์กับขุนศึกลิโป้และกระตุ้นให้ลิโป้ทรยศและสังหารพ่อบุญธรรมคือตั๋งโต๊ะขุนศึกทรราช เตียวเสียนมีฉายานามว่า "จันทร์หลบโฉมสุดา" (จีน: 闭月 พินอิน: bì yuè) ซึ่งหมายถึง "ความงามที่ทำให้แม้แต่ดวงจันทร์ยังต้องหลบเลี่ยงให้" 
บันทึกทางประวัติศาสตร์ของจีนระบุว่าลิโป้ลอบมีสัมพันธ์กับสาวใช้คนหนึ่งของตั๋งโต๊ะ แล้วเกรงกลัวว่าตั๋งโต๊ะจะรู้ความจริง จึงกลายเป็นหนึ่งในเหตุผลที่ลิโป้ทรยศและสังหารตั๋งโต๊ะในปี ค.ศ. 192 อย่างไรก็ตามชื่อของสาวใช้คนนั้นไม่ได้ถูกบันทึกไว้ในประวัติศาตร์ 
ในนิยาย"สามก๊ก".
เตียวเสียนเป็นหญิงรับใช้ที่พ่อแม่ตายแต่ยังเล็ก ได้อ้องอุ้นรับมาชุบเลี้ยง ปรากฏตัวครั้งแรกเมื่ออายุ 16 ปี ยามที่อ้องอุ้นถอนหายใจด้วยห่วงใยในสถานการณ์บ้านเมืองยามดึก แล้วออกมาพบเตียวเสียนนั่งร้องไห้กับเดือนอยู่ อ้องอุ้นถามว่า นังหนู ร้องไห้ด้วยเหตุใด อกหักเพราะความรักล่ะสิ เตียวเสียนตอบว่า มิได้ นางร้องไห้เพราะสงสารอ้องอุ้นที่เหมือนบิดาตนกลุ้มใจ เมื่ออ้องอุ้นได้เห็นโฉมหน้าของเตียวฉานอย่างชัดเจนแล้วจึงอุทานว่า แผ่นดินมีคนมาช่วยแล้ว 
อ้องอุ้นวางแผนให้เตียวเสียนใช้มารยาหญิงทำให้ตั๋งโต๊ะและลิโป้แตกคอกันจนฆ่ากันเองในที่สุด โดยจะยกให้แก่ลิโป้ก่อน แล้วจึงยกให้ตั๋งโต๊ะ ซึ่งสุดท้ายทุกอย่างก็เป็นไปตามแผนที่อ้องอุ้นวางไว้ทุกประการ และหลังจากตอนนี้แล้ว เตียวเสียนก็ไปเป็นภรรยาคนที่สองของลิโป้ แต่การตายของเตียวเสียนก็ไม่ปรากฏแน่ชัด ตามในฉบับของสามก๊กของเจ้าพระยาพระคลัง(หน)บอกว่านางได้หายตัวไปหลังจากลิโป้ได้สังหารตั๋งโต๊ะ ในปัจจุบันมีการวิเคราะห์ว่า เตียวเสียนแตกต่างจากหญิงงามอีกสามคนในจำนวนหญิงงามสี่แผ่นดินของจีน เนื่องจากไม่ได้รับการยืนยันว่ามีตัวตนจริงในประวัติศาสตร์ จึงเชื่อว่าไม่มีตัวตนจริง แต่ก็เชื่อว่าผู้แต่งได้แรงบันดาลใจมาจากหญิงงามอีกคนหนึ่งที่มีตัวตนจริง ที่เป็นเงื่อนไขที่ทำให้ลิโป้ต้องฆ่าเต๊งหงวน บิดาบุญธรรมของตน กระทั่งเดือนสิงหาคม ค.ศ. 2022 ได้มีการค้นพบสุสานของผู้หญิงคนหนึ่งที่นครเฉิงตู โดยสันนิษฐานว่าเป็นสุสานของเตียวเสียน
คณะกรรมการโอลิมปิกและพาราลิมปิกสหรัฐ

คณะกรรมการโอลิมปิกสหรัฐ (USOC) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ
มีหน้าที่จัดส่งและนำคณะนักกีฬาเข้าร่วมการแข่งขันกีฬาโอลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการโอลิมปิกสากล นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
คณะกรรมการพาราลิมปิกสหรัฐ.
คณะกรรมการพาราลิมปิกสหรัฐ  เป็นหน่วยงานภายใต้ความดูแลของคณะกรรมการพาราลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ
มีหน้าที่จัดส่งและนำคณะนักกีฬาเข้าร่วมการแข่งขันกีฬาพาราลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการพาราลิมปิก นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
จูเลีย ไมเคิลส์

จูเลีย คาริน คาวาสโซส์ (เกิด 13 พฤศจิกายน ค.ศ. 1993) หรือชื่อในวงการคือ จูเลีย ไมเคิลส์  เป็นนักร้องและนักแต่งเพลงชาวอเมริกันจากแดเวนพอร์ต รัฐไอโอวา เธอเริ่มมีชื่อเสียงในปี ค.ศ. 2017 หลังจากออกซิงเกิลเปิดตัว "อิสชู" (Issues) ซึ่งขึ้นสูงสุดอันดับที่สิบเอ็ดบนชาร์ต "บิลบอร์ด" ฮอต 100 และได้รับการรับรองระดับแพลตินัมสองครั้งจากสมาคมผู้ประกอบกิจการเพลงของสหรัฐอเมริกา (RIAA)
ไมเคิลส์ถูกเสนอเข้าชิงรางวัลแกรมมี่สามครั้ง, เอ็มทีวีวิดีโอมิวสิกอะวอดส์, บิลบอร์ดมิวสิกอะวอดส์ และอเมริกันมิวสิกอะวอดส์ อย่างละหนึ่งครั้ง
กำปงจาม (เมือง)

กำปงจาม หรือ ก็อมป็วงจาม  เป็นเมืองศูนย์กลางของจังหวัดกำปงจาม ประเทศกัมพูชา มีประชากร 41,468 คน (ค.ศ. 2010) ตั้งอยู่ริมแม่น้ำโขง อยู่ห่างจากพนมเปญไปทางทิศตะวันออกเฉียงเหนือ 124 กิโลเมตร สามารถเดินทางได้ทั้งทางถนนและทางน้ำ โดยใช้เวลาเดินทางจากพนมเปญมายังกำปงจาม 2 ชั่วโมงครึ่ง เมืองนี้สามารถเชื่อมต่อกับอำเภอตะบงขะมำโดยสะพานกีซูนา
ภูมิอากาศ.
ลักษณะภูมิอากาศแบบร้อนชื้น ฤดูร้อนจะมีฝนตกหนักมาก อุณหภูมิเฉลี่ย 27.7 องศาเซลเซียส ปริมาณน้ำฝนเฉลี่ย 1722 มิลลิเมตร
กำปงฉนัง (เมือง)

กำปงฉนัง หรือ ก็อมป็วงชนัง  เป็นเมืองศูนย์กลางของจังหวัดกำปงฉนัง ประเทศกัมพูชา อยู่ทางตะวันตกของโตนเลสาบ เป็นเมืองท่าที่สำคัญ เชื่อมต่อกับพนมเปญได้โดยทางหลวงแผ่นดินและทางรถไฟ มีสถานที่สำคัญคือพนมกงเร พืชเศรษฐกิจที่สำคัญคือข้าว และมีการทำอาชีพตกปลากันมากในช่วงฤดูมรสุม
ประชากร.
ส่วนใหญ่ของจังหวัดเป็นพื้นที่ชนบท ประชากร 44.3% อายุต่ำกว่า 14 ปี โดย 58.9% ของประชากรได้รับการศึกษา ในจำนวนนี้ 67.4% เป็นผู้ชายและ 51.6% เป็นผู้หญิง อัตราการว่างงานคือ 3.1% ซึ่งเป็นผู้ชาย 2.9% และผู้หญิง 3.2% ผู้คนจำนวนมากที่อาศัยอยู่ในเมืองนี้มีเชื้อสายเวียดนามโดยส่วนใหญ่ประกอบอาชีพประมง เช่นเดียวกับกลุ่มชาติพันธุ์จาม แต่ประชากรส่วนใหญ่ของจังหวัดเป็นกลุ่มชาติพันธุ์เขมร
ดับเบิลยูดับเบิลยูอี ทูโอไฟว์ ไลว์ฟ

ดับเบิลยูดับเบิลยูอี ทูโอไฟว์ ไลว์ฟ (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์
โดยรายการ ทูโอไฟว์ ไลว์ฟ จะออกอากาศทุกคืนวันอังคาร หลังจบรายการ สแมคดาวน์ ไลว์ฟ และ ทอล์คกิ้ง สแมค เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017
ประวัติรายการ.
รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี
โดยในรายการ รอว์ นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย รอว์ กับ สแมคดาวน์ ไลว์ฟ ในปี 2016 ซึ่งหลังจากที่มีรายการ ทูโอไฟว์ ไลว์ฟ ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ รอว์ และ ทูโอไฟว์ ไลว์ฟ อีกทั้งยังไปปรากฏตัวในรายการ เอ็นเอ็กซ์ที ได้เป็นครั้งคราวอีกด้วย
รายการ ทูโอไฟว์ ไลว์ฟ ออกอากาศครั้งแรกในวันที่ 29 พฤศจิกายน 2016 โดยคู่เอกในคืนวันนั้นเป็นการปล้ำระหว่าง ริช ซวอนน์ ปะทะ ดิ ไบรอัน เคนดริก ชิงดับเบิลยูดับเบิลยูอีครุยเซอร์เวทแชมเปียนชิป โดยซวอนน์สามารถเอาชนะและกระชากแชมป์จาก เคนดริก ไปได้
กำปงธม (เมือง)

กำปงธม หรือ ก็อมป็วงทม  เป็นเมืองศูนย์กลางของจังหวัดกำปงธม ประเทศกัมพูชา ตั้งอยู่ริมแม่น้ำสตึงแสน เป็นเมืองทางผ่านบนทางหลวงหมายเลข 6 ระหว่างพนมเปญและเสียมราฐ กำปงธมมีแม่น้ำผ่ากลางเมือง โดยมีโรงเรียนมัธยมอยู่ฝั่งเหนือ และมีตลาดอยู่ฝั่งใต้
กำปงธม มีเพื่อนบ้านคือเมืองสตึงแสน  ซึ่งตั้งอยู่ทางทิศใต้ และยังเป็นอำเภอในจังหวัดกำปงธม นอกจากนี้ยังมีสถานที่ท่องเที่ยวสำคัญคือ เจดีย์ลอยน้ำ  และวงเวียนรูปปั้นช้างต่อสู้กับเสือ
อสิ มะหะมัดยังกี

นายแพทย์ อสิ มะหะมัดยังกี (เกิด 10 พฤษภาคม พ.ศ. 2501) อดีตสมาชิกสภาผู้แทนราษฎรจังหวัดสตูล 2 สมัย
ประวัติ.
อสิ เกิดวันที่ 10 พฤษภาคม พ.ศ. 2501 เป็นบุตรคนโตของ Mr.Mahamadyankee สัญชาติอังกฤษ กับนางไซหนับ มะหะมัดยังกี มีพี่น้อง 2 คน 
สำเร็จการศึกษาปริญญาตรี แพทยศาสตรบัณฑิต จากมหาวิทยาลัยสงขลานครินทร์
การทำงาน.
นายแพทย์อสิ เคยตำรงตำแหน่งเป็นหัวหน้ากลุ่มงานเวชกรรมสังคมที่โรงพยาบาลสตูล ก่อนที่จะไปดำรงตำแหน่งเป็นผู้อำนวยการโรงพยาบาลสุไหงปาดี จังหวัดนราธิวาส ตามลำดับ
งานการเมือง.
อสิ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้ง พ.ศ. 2548 สังกัดพรรคประชาธิปัตย์ และได้รับเลือกรวม 2 สมัย
ในปี พ.ศ. 2561 ย้ายสังกัดพรรคไทยรักษาชาติ
สมาชิกสภาผู้แทนราษฎร.
อสิ มะหะมัดยังกี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กฤษกร กนกธร

กฤษกร กนกธร ชื่อเล่น ตงตง (เกิดวันที่ 27 กันยายน พ.ศ. 2538) เป็นนักแสดงชาวไทยสังกัด เดอะ วัน เอ็นเตอร์ไพรส์ ปัจจุบันตงตงมีผลงานทั้ง ละครโทรทัศน์ 
ประวัติและการศึกษา.
ตงตง เกิดเมื่อวันที่ 27 กันยายน พ.ศ. 2538 สำเร็จการศึกษาชั้นมัธยมศึกษา จากโรงเรียนสาธิตมหาวิทยาลัยมหาสารคาม จบการศึกษาระดับปริญญาตรี ภาควิชาวิทยุโทรทัศน์กระจายเสียง คณะนิเทศศาสตร์ มหาวิทยาลัยกรุงเทพ 
เข้าสู่วงการบันเทิงโดยการเป็นศิลปินและนักแสดง.
ตงตง เข้าวงการบันเทิงด้วยการประกวด เดอะสตาร์ ค้นฟ้าคว้าดาว ปี 12 โดยเข้ารอบ 8 คนสุดท้าย ตกรอบเป็นคนแรกของซีซั่น และ รวมถึงเซ็นสัญญาสังกัด เดอะ วัน เอ็นเตอร์ไพรส์ แต่ด้วยความหล่อและฝีมือการแสดงของตงตง และผลงานแจ้งเกิดชิ้นแรกคือซิทคอมเรื่อง บางรักซอย 9/1 ทำให้จากนั้นก็ไเ้มีผลงานทั้ง ถ่ายแบบ และเล่นมิวสิกวิดีโอมากมายจนโด่งดัง สำหรับงานอดิเรกของตงตง คือการเล่นฟุตบอล โดยมี สุกฤษฎิ์ วิเศษแก้ว และ ภาคิน คำวิลัยศักดิ์ เป็นต้นแบบของเขา และเป็นไอดอลในดวงใจของเขาอีกด้วย
สันยุกตปรานต์

สันยุกตปรานต์ ("สนฺยุกฺต ปฺรานฺต") เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ
ประวัติ.
มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" ("สนฺยุกฺต ปฺรานต อาครา ว อวธ") มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกัน
การปกครองตนเอง.
หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน
ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาล
ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว
หลังได้รับอิสรภาพ.
หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์
สวายเรียง (เมือง)

สวายเรียง หรือ ซวายเรียง  เป็นเมืองศูนย์กลางของจังหวัดสวายเรียง ประเทศกัมพูชา ตัวเมืองแบ่งออกเป็น 4 ขุม (khum) และ 18 พุม (phum) เป็นเมืองที่เชื่อมต่อระหว่างกรุงพนมเปญและนครโฮจิมินห์ ประเทศเวียดนามโดยมีทางหลวงหมายเลข 1 เป็นเส้นทางเชื่อมต่อ และเป็นที่ตั้งของมหาวิทยาลัยสวายเรียง
แกบ (เมือง)

แกบ  เป็นเมืองศูนย์กลางของจังหวัดแกบ ทางตอนใต้ของประเทศกัมพูชา มีสถานที่สำคัญคือ อุทยานแห่งชาติแกบ ตัวเมืองมีประชากร 35,990 คน ส่วนใหญ่ประกอบอาชีพประมง และเป็นสถานที่ท่องเที่ยวทางทะเล ที่มีอาณาเขตติดต่อกับทะเลอ่าวไทย
มิสแกรนด์เกาหลีใต้

ลำดับเวลาของผู้ได้รับใบอนุญาตมิสแกรนด์เกาหลีใต้
มิสแกรนด์เกาหลีใต้  เป็นการประกวดนางงามระดับประเทศของเกาหลีใต้ เริ่มจัดประกวดครั้งแรกในปี ค.ศ. 2017 เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล
ผู้ดำรงตำแหน่งมิสแกรนด์เกาหลีใต้คนปัจจุบันคืออี จี-โฮจากโซล เมื่อวันที่ 22 ตุลาคม 2021
การแข่งขันระดับนานาชาติ.
ต่อไปนี้เป็นรายชื่อตัวแทนชาวเกาหลีใต้ของมิสแกรนด์อินเตอร์เนชั่นแนล
สัญลักษณ์สี#เปลี่ยนทาง 
การประกวดรอบระดับประเทศ.
รายการต่อไปนี้คือผู้เข้ารอบสุดท้ายของการประกวด มิสแกรนด์กานา รวมถึงผลการประกวด
#เปลี่ยนทาง : ชนะเลิศ
#เปลี่ยนทาง : รองชนะเลิศหรืออันดับ 5/9
#เปลี่ยนทาง : เข้ารอบรองชนะเลิศ
#เปลี่ยนทาง : ผู้เข้าแข่งขันในรอบก่อนรอบสุดท้าย
#เปลี่ยนทาง : ชนะเลิศตำแหน่งระดับชาติอีกหนึ่งรางวัลเป็นรางวัลเสริม
#เปลี่ยนทาง : รางวัลพิเศษหรือเข้ารอบสุดท้ายรางวัลพิเศษ
#เปลี่ยนทาง : ถอนตัว
#เปลี่ยนทาง : ไม่ได้เข้าร่วม
กระแจะ (เมือง)

กระแจะ หรือ กรอแจะฮ์  เป็นเมืองศูนย์กลางของจังหวัดกระแจะ ประเทศกัมพูชา มีประชากร 38,215 คน เป็นเมืองตลาดการค้า และมีตึกเก่าสมัยอาณานิคม ตั้งอยู่ริมแม่น้ำโขงซึ่งมีชายหาด และยังเป็นแหล่งอาศัยของโลมาอิรวดีอีกด้วย จากการสำรวจในปี ค.ศ. 2007 โดยโครงการอนุรักษ์โลมาแม่น้ำโขง (CMDCP) พบว่า มีโลมาเหลืออยู่ 66-68 ตัวในกัมพูชา
เอฟเอคอมมิวนิตีชีลด์ 2006

เอฟเอคอมมิวนิตีชีลด์ 2006 เป็นการแข่งขันฟุตบอลเอฟเอคอมมิวนิตีชิลด์ ครั้งที่ 84 ซึ่งเป็นการแข่งขันฟุตบอลประจำปีระหว่างผู้ชนะพรีเมียร์ลีก ฤดูกาล 2005–06 เชลซี พบกับ ผู้ชนะเอฟเอคัพ ฤดูกาล 2005–06 ลิเวอร์พูล โดยจัดขึ้นในวันที่ 13 สิงหาคม ค.ศ. 2006 ณ มิลเลนเนียมสเตเดียม ในเมืองคาร์ดิฟฟ์ ประเทศเวลส์ สหราชอาณาจักร
การแข่งขันในครั้งนี้นับเป็นครั้งที่ 6 ของเชลซีในการเข้าร่วมรายการนี้ ในปีนี้เขาได้เข้าร่วมหลังจากคว้าแชมป์พรีเมียร์ลีกด้วยคะแนน 91 คะแนน ขณะที่ลิเวอร์พูลเข้าร่วมการแข่งขันรายการนี้เป็นครั้งที่ 21 ในปีนี้เขาได้เข้าร่วมหลังจากชนะเลิศเอฟเอคัพโดยการเอาชนะ เวสต์แฮม ยูไนเต็ด 3–1 ในช่วงการดวลลูกโทษในนัดชิงชนะเลิศ
การแข่งขันในครั้งนี้จะเป็นครั้งสุดท้ายที่จะแข่งขันที่ มิลเลนเนียมสเตเดียม อันเนื่องมาจากการทุบและก่อสร้างใหม่ของเวมบลีย์ ก่อนที่ในปีถัดมา เวมบลีย์ใหม่ จะสร้างเสร็จและได้ลงแข่งขันที่นี่ โดยเกมนี้มีผู้เข้าชม 56,275 คน ยอห์น อาร์เน รีเซ่ เป็นผู้ทำประตูแรกให้กับลิเวอร์พูล ก่อนที่ในนาทีสุดท้ายก่อนพักครึ่ง อันดรีย์ แชวแชนกอ นักเตะที่เพิ่งเซ็นสัญญาเข้ามาร่วมทีมจาก เอซี มิลาน จะทำประตูตีเสมอเป็น 1–1 ทั้งสองฝ่ายมีโอกาสชนะการแข่งขันในครึ่งหลัง แต่ ปีเตอร์ เคราช์ กองหน้าทีมชาติอังกฤษ สามารถทำประตูได้ในช่วง 10 นาทีสุดท้ายของเกมทำให้ลิเวอร์พูลชนะการแข่งขัน 2–1 และคว้าแชมป์เป็นสมัยที่ 15
หมายเหตุ.
<templatestyles src="Reflist/styles.css" />
ปวีณสุดา ดรูอิ้น

เจนนิเฟอร์ ปวีณสุดา แซ่ตั่น ดรูอิ้น (เกิด 12 ตุลาคม พ.ศ. 2536) ชื่อเล่น ฟ้าใส เป็นนางงาม นางแบบ ดีเจ พิธีกร นักแสดงชาวไทย ผู้ได้รับตำแหน่งมิสยูนิเวิร์สไทยแลนด์ 2562 และเป็นตัวแทนประเทศไทยในการประกวดนางงามจักรวาล 2019 ณ นครแอตแลนตา, รัฐจอร์เจีย สหรัฐอเมริกา และสามารถผ่านเข้ารอบลึกได้ถึงรอบ 5 คนสุดท้ายอีกด้วย นอกจากนี้ยังเคยดำรงตำแหน่งรองชนะเลิศอันดับ 2 มิสไทยแลนด์ไชนิสคอสมอส 2013, รองชนะเลิศอันดับ 1 นางสาวไทย 2556, รองชนะเลิศอันดับ 2 มิสยูนิเวิร์สไทยแลนด์ 2560
ในปี 2560 เธอได้เข้าร่วมประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 ซึ่งผู้ชนะคือ มารีญา พูลเลิศลาภ หลังจากนั้นเธอได้รับแต่งตั้งให้ดำรงตำแหน่ง มิสไทยแลนด์เอิร์ธ 2017 เพื่อเป็นตัวแทนประเทศไทยเข้าร่วมประกวดมิสเอิร์ธ 2017 
ในปี 2562 เธอได้ตำแหน่งชนะเลิศในการประกวดมิสยูนิเวิร์สไทยแลนด์ 2562 และเป็นตัวแทนประเทศไทยเข้าร่วมการประกวดนางงามจักรวาล 2019 และสามารถผ่านเข้ารอบ 5 คนสุดท้าย
ประวัติ.
ฟ้าใสเกิดเมื่อวันที่ 12 ตุลาคม 2536 โดยมารดาเป็นชาวไทยเชื้อสายจีน ส่วนบิดาเป็นชาวแคนาดาเชื้อสายฝรั่งเศส (French Canadians) จบการศึกษาปริญญาตรีจากมหาวิทยาลัยแคลการี คณะวิทยาศาสตร์การเคลื่อนไหว สาขาทั่วไป (เกียรตินิยมอันดับ 1) และเคยเป็นดีเจอยู่ที่คลื่น FM 99 กีฬาพารวย แอคทีฟ เรดิโอ คลื่นเมืองไทยแข็งแรง
การประกวด.
มิสไทยแลนด์ไชนีสคอสมอส 2013.
ปวีณสุดาได้เข้าร่วมการประกวดมิสไทยแลนด์ไชนีสคอสมอส 2013 เมื่อวันที่ 18 กรกฎาคม 2556 และเธอตำแหน่งรองอันดับ 2 มิสไทยแลนด์ไชนีสคอสมอส 2013 
มิสเซาท์อีสเอเชียไชนีสคอสมอส 2013.
ปวีณสุดาได้เป็นตัวแทนของประเทศไทยเข้าร่วมการประกวดมิสเซาท์อีสเอเชียไชนีสคอสมอส 2013 ที่ประเทศมาเลเซีย เธอได้ผ่านเข้ารอบ 8 คนสุดท้าย 
นางสาวไทย 2556.
ปวีณสุดาได้เข้าร่วมการประกวดนางสาวไทย 2556 และได้รับตำแหน่งรองอันดับ 1 พร้อมรางวัลพิเศษ มิสธิงค์โพซิทีฟ หรือ นางงามคิดบวก
มิสยูนิเวิร์สไทยแลนด์ 2560.
ปวีณสุดาได้เข้าร่วมการประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 และได้รางวัลพิเศษ Miss Smile โดย เมืองไทยประกันชีวิต
มิสไทยแลนด์เอิร์ธ 2017.
เมื่อวันที่ 5 สิงหาคม 2560 ปวีณสุดาได้รับการแต่งตั้งจากผู้ถือลิขสิทธิ์มิสไทยแลนด์เอิร์ธ ให้ดำรงตำแหน่งมิสไทยแลนด์เอิร์ธ 2560 เพื่อเป็นตัวแทนของประเทศไทยเข้าร่วมการประกวดมิสเอิร์ธ 2017ที่ประเทศฟิลิปปินส์
มิสเอิร์ธ 2017.
ปวีณสุดาได้เป็นตัวแทนประเทศไทยในการประกวดมิสเอิร์ธ 2560ที่ประเทศฟิลิปปินส์ โดยได้รับตำแหน่งมิสเอิร์ธ-ฮันนาห์ 2017 และสามารถผ่านเข้าถึงรอบ 8 คนสุดท้าย
มิสยูนิเวิร์สไทยแลนด์ 2562.
ปวีณสุดาได้เข้าร่วมการประกวดมิสยูนิเวิร์สไทยแลนด์ อีกครั้งในปี 2562 ซึ่งการประกวดครั้งนี้เธอถูกเลือกให้เป็น 1 ใน 10 ผู้ได้รับสิทธิ์ Golden Tiara Ticket กติกาใหม่รอบคัดเลือก มอบสิทธิ์พิเศษในการเข้ารอบ 60 คนแบบอัตโนมัติ และสำหรับการเข้าร่วมประกวดรอบที่สองบนเวทีมิสยูนิเวิร์สไทยแลนด์ของเธอ ปวีณสุดาได้รับรางวัลชนะเลิศคว้าตำแหน่งมิสยูนิเวิร์สไทยแลนด์ประจำปี 2562 ไปครองเมื่อวันที่ 29 มิถุนายน 2562
นางงามจักรวาล 2019.
ปวีณสุดาได้เป็นตัวแทนประเทศไทยในการประกวดนางงามจักรวาล 2019ที่ประเทศสหรัฐอเมริกา และสามารถผ่านเข้ารอบถึง 5 คนสุดท้าย (Top 5)
สมพล เกยุราพันธุ์

สมพล เกยุราพันธุ์ (21 ตุลาคม พ.ศ. 2480 – 27 พฤศจิกายน พ.ศ. 2557) เป็นบิดาของคุณหญิงสุดารัตน์ เกยุราพันธุ์ อดีตสมาชิกสภาผู้แทนราษฎรจังหวัดนครราชสีมา, อดีตสมาชิกสภาผู้แทนราษฎรระบบสัดส่วน และ อดีตสมาชิกสภาผู้แทนราษฎรระบบบัญชีรายชื่อ
ประวัติ.
สมพล เกยุราพันธุ์ เกิดเมื่อวันที่ 21 ตุลาคม พ.ศ. 2480 เป็นบุตรชายของนายเกียชุน กับนางชิวหงษ์ แซ่ตั้ง เป็นบุตรคนที่ 4 จากจำนวนพี่น้องทั้งสิ้น 6 คน ได้แก่ กิมกี่ สมบูรณ์ สังวาลย์ ละออ และศรีสมพร แซ่ตั้ง สำเร็จการศึกษาระดับมัธยมศึกษาจากโรงเรียนศิริวิทยากร สมรสกับนางเรณู มีธิดา 1 คน คือ คุณหญิงสุดารัตน์ เกยุราพันธุ์ นักการเมืองสตรีชาวไทยและรัฐมนตรีหลายสมัย
งานการเมือง.
สมพล ได้รับเลือกตั้งสมาชิกเป็นสภาผู้แทนราษฎรครั้งแรกใน พ.ศ. 2512 สังกัดพรรคอิสระ จนกระทั่งปี พ.ศ. 2550 ได้กลับมาลงสมัครรับเลือกตั้งแทนที่คุณหญิงสุดารัตน์ที่ถูกตัดสิทธิ์ทางการเมือง และได้รับเลือกตั้งเป็นสมาชิกสภาผู้แทนราษฎรแบบสัดส่วน ในกลุ่มจังหวัดที่ 5 ก่อนที่จะได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ ลำดับที่ 39 สังกัดพรรคเพื่อไทย ในการเลือกตั้ง พ.ศ. 2554 ตามลำดับ
สมพล เคยเป็นรองหัวหน้าพรรคประชาธรรม
สมาชิกสภาผู้แทนราษฎร.
สมพล เกยุราพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ถึงแก่อนิจกรรม.
สมพล เกยุราพันธุ์ ถึงแก่อนิจกรรมด้วยภาวะเส้นเลือดสมองแตก ขณะเดินทางไปพักผ่อนที่นครโอซะกะ ประเทศญี่ปุ่น เมื่อวันที่ 27 พฤศจิกายน พ.ศ. 2557 สิริอายุรวม 77 ปี
ทีนวูล์ฟ

ทีนวูล์ฟ  เป็นละครชุดอเมริกันทางช่องเอ็มทีวี พัฒนาขึ้นโดย เจฟฟ์ เดวิส โดยมีโครงเรื่องบางส่วนจากภาพยนตร์ทีนวูล์ฟ ในปี ค.ศ. 1985 แสดงโดย ไทเลอร์ โพซี่ เป็นวัยรุ่นชื่อสกอตต์ แมคคอล ที่ถูกกัดโดยมนุษย์หมาป่า และต้องรับมือกับผลกระทบต่อชีวิตของเขา และดีแลน โอไบรอัน รับบทเป็น สไตลส์ สติลินสกี เพื่อนสนิทสุดของสกอตต์ ละครชุดนี้ได้รับการวิจารณ์ในเชิงบวกจากนักวิจารณ์ทั่วไปและเป็นที่ชื่นชอบของแฟนๆบนสื่อสังคม
"ทีนวูล์ฟ" ฉายรอบปฐมทัศน์ฤดูกาลแรกวันที่ 5 มิถุนายน ค.ศ. 2011 21 กรกฎาคม ค.ศ. 2016 บรรดานักแสดงประกาศที่งานแซนดีเอโกคอมมิคคอนว่าฤดูกาลที่หกจะเป็นฤดูกาลสุดท้าย ตอนจบของซีรีย์ชุดนี้ออกอากาศในวันที่ 24 กันยายน ค.ศ. 2017
ไรช์เยอรมัน

ไรช์เยอรมัน  เป็นชื่ออย่างเป็นทางการของประเทศเยอรมนีระหว่าง ค.ศ. 1871–1943 ชื่อนี้มักถูกแปลเป็นภาษาอังกฤษว่า "German Empire" (จักรวรรดิเยอรมัน) หรือ "German Realm" (อาณาจักรเยอรมัน) ซึ่งในระหว่าง ค.ศ. 1943–1945 ชื่ออย่างเป็นทางการของเยอรมนีถูกเปลี่ยนเป็น ไรช์เยอรมันใหญ่  จากการที่นาซีเยอรมนีได้เข้ายึดครองและผนวกดินแดนมหาศาลของยุโรปในช่วงสงครามโลกครั้งที่สอง
ไรช์เยอรมันแบ่งออกเป็นสามยุคได้แก่: 
คำว่าไรช์เป็นคำนามที่มีความหมายว่าประเทศ อาณาจักร และจักรวรรดิในตัวเองอยู่แล้ว กรณีที่มักพบการใช้งานคำว่า "อาณาจักรไรช์" หรือ "จักรวรรดิไรช์" จึงเป็นการใช้งานอย่างผิด ๆ คำว่าไรช์เยอรมันปรากฏอยู่ในสารบบราชการไทยครั้งแรกใน ค.ศ. 1937 เมื่อไทยและเยอรมนีได้ลงนามใน ""
ภัทลดา กุลภัคธนภัทร์

ภัทลดา กุลภัคธนภัทร์  เป็นนางแบบชาวไทย เคยได้รับตำแหน่งชนะเลิศ อีลิท โมเดล ลุค 2014 (Elite Model Look Thailand 2014) เป็นตัวแทนประเทศไทยเข้าร่วมประกวด Elite Model Look World Final 2014 ที่ ประเทศจีน และได้เคยดำรงตำแหน่งรองอันดับ 1 มิสไทยแลนด์เวิลด์ 2559. ในปี 2560 เธอได้รับการแต่งตั้งให้เป็นตัวแทนประเทศไทยเข้าร่วมประกวดมิสเวิลด์ 2017ที่จีน.
การประกวด.
มิสไทยแลนด์เวิลด์ 2559.
มิลค์ ภัทลดา ได้เข้าร่วมประกวดมิสไทยแลนด์เวิลด์ 2559 โดยได้หมายเลขประจำตัว คือ หมายเลข 15 โดยมิลค์สามารถคว้าตำแหน่งรองอันดับ 1 ไปครอง พร้อมด้วยรางวัลมิสท็อปโมเดล โดยผู้ชนะในปีนั้นคือจิณณ์ณิตา บุดดี ณ ห้องแกรนด์ บอลลูม โรงแรมแกรนด์ ไฮแอท เอราวัณ
มิสเวิลด์ 2017.
ในวันที่ 26 มิถุนายน 2560 บริษัท บีอีซี-เทโร เอ็นเตอร์เทนเมนท์ จำกัด (มหาชน) ผู้ได้รับลิขสิทธิ์ในการจัดประกวดมิสไทยแลนด์เวิลด์ ได้เปิดตัว มิลค์ น.ส.ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 ทำหน้าที่ตัวแทนประเทศไทยเข้าร่วมประกวด “มิสเวิลด์ 2017” ที่จะจัดขึ้นช่วงปลายปี 2560 ที่สาธารณรัฐประชาชนจีน.
รูด็อล์ฟ เฮิส

รูด็อล์ฟ ฟรันทซ์ แฟร์ดีนันท์ เฮิส  เป็นเจ้าหน้าที่ชุทซ์ชตัฟเฟิลแห่งนาซีเยอรมนี มียศเป็นเอ็สเอ็ส-ชตูร์มบันน์ฟือเรอร์ และปฏิบัติหน้าที่เป็นผู้บัญชาการค่ายกักกันที่ยาวนานที่สุดของค่ายกักกันเอาช์วิทซ์ในสงครามโลกครั้งที่สอง เขาได้ทดสอบและปฏิบัติวิธีการต่าง ๆ เพื่อเร่งลงมือแผนการของฮิตเลอร์ที่จะกำจัดชาวยิวในยุโรปภายใต้การยึดครองของเยอรมันอย่างเป็นระบบหรือเรียกอีกอย่างหนึ่งคือ มาตราการสุดท้าย (Final Solution) ด้วยความคิดริเริ่มของหนึ่งในผู้ใต้บังคับบัญชาของเขา เอ็สเอ็ส-ฮอฟท์ชตูร์มฟือเรอร์ (ร้อยเอก) Karl Fritzsch เฮิสได้แนะนำให้ใช้สารกำจัดศัตรูพืช ซือโคลน เบ ที่มีสารไฮโดรเจนไซยาไนด์นำไปสู่กระบวนการฆ่า เพราะฉะนั้นจึงอนุญาตให้เหล่าทหารหน่วยเอสเอสในค่ายกักกันเอาช์วิทซ์ทำการสังหารผู้คนประมาณ 2,000 คนต่อชั่วโมง เขาได้สร้างการติดตั้งขนาดใหญ่สำหรับการทำลายล้างอย่างต่อเนื่องของมนุษยชาติที่เคยรู้จัก
เฮิสได้เข้าร่วมพรรคนาซีในปี ค.ศ. 1922 และหน่วยเอสเอสในปี ค.ศ. 1934 ตั้งแต่วันที่ 4 พฤษภาคม ค.ศ. 1940 ถึงเดือนพฤศจิกายน ค.ศ. 1943 และอีกครั้งตั้งแต่วันที่ 8 พฤษภาคม ค.ศ. 1944 ถึง 18 มกราคม ค.ศ. 1945 เขาได้เป็นผู้รับผิดชอบของค่ายเอาช์วิทซ์ที่มีประชากรจำนวนมากกว่าหนึ่งล้านคนถูกสังหารก่อนที่เยอรมนีพ่ายแพ้สงคราม เขาได้ถูกตัดสินโทษประหารชีวิตด้วยการแขวนคอในปี ค.ศ. 1947 หลังการพิจารณาคดีที่วอร์ซอ ในระหว่างที่เขาถูกคุมขังอยู่ในโปแลนด์ ได้ขอร้องต่อเจ้าหน้าที่โปแลนด์ให้เขาได้เขียนหนังสือซึ่งได้รับการเผยแพร่เป็นภาษาอังกฤษภายใต้ชื่อของ "ผู้บังคับบัญชาค่ายเอาช์วิทซ์:อัตชีวประวัติของรูด็อล์ฟ เฮิส" มันได้ประกอบด้วยสองส่วน ส่วนหนึ่งที่มีเนื้อหาเกี่ยวกับชีวิตของเขาเองและคนอื่น ๆ ที่มีส่วนเกี่ยวข้องกับเจ้าหน้าที่หน่วยเอสเอสคนอื่น ๆ ที่เขาคุ้นเคย โดยส่วนใหญ่ตั้งแต่ไฮน์ริช ฮิมเลอร์และเทโอดอร์ ไอเคอและคนอื่น ๆ อีกหลายคน
สุโขทัยระทม

สุโขทัยระทม เป็นชื่อเพลง ที่แต่งโดยครูจิ๋ว พิจิตร ที่แต่งขึ้นในปี พ.ศ. 2511 โดยอาศัยโครงเหตุการณ์ ไฟไหม้ครั้งใหญ่ที่สุโขทัย ที่ไหม้ทั้งตลาดและอาคารบ้านเรือนใกล้เคียง มีข้อมูลจากประวัติวัดราชธานี ซึ่งเป็นวัดที่มีประวัติความเป็นมานับแต่ครั้งกรุงสุโขทัย และตั้งอยู่ติดกับตลาดอันเป็นพื้นที่เหตุการณ์ไฟไหม้ด้วยมีว่า "เหตุการณ์ไฟไหม้ตลาดครั้งใหญ่ที่ปรากฏเมื่อ วันที่ 11 มีนาคม พ.ศ. 2511 และวัดราชธานีก็ถูกไฟไหม้ในครั้งนั้น อุโบสถที่เก็บพระพุทธรูปสำคัญก็ถูกไฟไหม้ด้วย ซึ่งในปัจจุบันยังคงเหลือซากนั้นปรากฏอยู่" โดยครูจิ๋ว พิจิตร (ดิเรก เกศรีระคุปต์, พ.ศ. 2466-2553) เป็นผู้แต่ง จากข้อมูลของ ทรายทอง ณ โคราช มีว่า "วันที่ไฟไหม้ตลาดสุโขทัย น่าจะราว ๆ ปีใหม่ 2511 เธออยู่บนรถวงดนตรีไวพจน์ จะไปแสดงที่เพชรบูรณ์พอถึงสุโขทัยรถติดมากและนาน ครูจิ๋ว พิจิตร เลยนั่งแต่งเพลงสุโขทัยระทม บนรถขณะมองเห็นไฟไหม้ และแต่งสงสารสุโขทัย มอบให้ทรายทองร้องแก้" เหตุการณ์ไฟไหม้ จึงเป็น "โครงเรื่อง"แรงบันดาลใจในการแต่งเพลงนี้ โดยเพลงนี้มอบให้นักร้อง เพชร โพธาราม ขับร้องอัดแผ่นเสียงในปี พ.ศ.นั้น และเพลงนี้ก็ถูกนำมาขับร้องในอีกหลายครั้ง อาทิ สายัณห์ นิรันดร เสรี รุ่งสว่าง เป็นต้น
แอ็นสท์ ฮันฟ์ชเต็งเงิล

แอ็นสท์ ฟรันทซ์ เซ็จวิค ฮันฟ์ชเต็งเงิล (2 กุมภาพันธ์ ค.ศ. 1887 – 6 พฤศจิกายน ค.ศ. 1975) เป็นนักธุรกิจชาวเยอรมันเชื้อสายอเมริกันและคนสนิทของอดอล์ฟ ฮิตเลอร์ ซึ่งเป็นผู้อยู่เบื้องหลังของความสำเร็จในการเติบโตอย่างรวดเร็วของพรรคนาซีและสามารถยึดครองเยอรมนีได้อย่างเบ็ดเสร็จ ต่อมาเขาเกิดความรู้สึกอึดอัดกับพฤติกรรมของฮิตเลอร์จึงได้หลบหนีไปยังประเทศอังกฤษ ต่อมาเมื่อสงครามโลกครั้งที่สองได้เกิดขึ้น เขาถูกอังกฤษจับกุมในฐานะศัตรูของชาติและถูกคุมขังเอาไว้ แต่ฮันฟ์ชเต็งเงิลได้เขียนจดหมายไปถึงประธานาธิบดี แฟรงกลิน ดี. โรสเวลต์ แห่งสหรัฐอเมริกาทำให้เขาได้รับการปล่อยตัวและทำงานเป็นที่ปรึกษาด้านสงครามให้แก่ประธานาธิบดีโรสเวลต์และฝ่ายสัมพันธมิตรในช่วงยามสงครามและเคยร่วมงานกับนักประพันธ์ Djuna Barnes
เพาล์ ลูทวิช เอวัลท์ ฟ็อน ไคลสท์

เพาล์ ลูทวิช เอวัลท์ ฟ็อน ไคลสท์  เป็นจอมพลเยอรมันในช่วงสงครามโลกครั้งที่สอง เขาบัญชาการกองพลยานเกราะที่ 1 ระหว่างปฏิบัติการบาร์บารอสซาใน ค.ศ. 1941 และบัญชาการกลุ่มทัพ A (Heeresgruppe A) ในปฏิบัติการของแวร์มัคท์ ค.ศ. 1942
ใน ค.ศ. 1941 ขณะมียศเป็นพลเอกอาวุโส เขาได้บัญชาการหน่วยทหารซึ่งมีส่วนร่วมในการบุกครองยูโกสลาเวียและกรีซ และต่อมาได้เข้าร่วมปฏิบัติการบาร์บารอสซา ใน ค.ศ. 1942 เขาถูกส่งไปบัญชาการหน่วยทหารที่คอเคซัส และได้เลื่อนยศเป็นจอมพลใน ค.ศ. 1943 ก่อนที่จะปลดเกษียณใน ค.ศ. 1944 ขณะมีอายุ 63 ปี ต่อมาเขาถูกสหรัฐอเมริกาควบคุมตัวและส่งตัวในฐานะผู้ร้ายข้ามแดนในข้อหาอาชญากรรมสงครามให้แก่สหภาพโซเวียต และเสียชีวิตในเรือนจำขณะมีอายุ 73 ปี ถือเป็นนายทหารเยอรมันยศสูงสุดที่เสียชีวิตระหว่างการควบคุมตัวของสหภาพโซเวียต
ลีกเอิง ฤดูกาล 2017–18

ฟุตบอลลีกเอิง ฤดูกาล 2017–18 เป็นฤดูกาลที่ 80 นับตั้งแต่การก่อตั้งในฤดูกาล 1932–33 โดยแข่งขันระหว่างวันที่ 4 สิงหาคม ค.ศ. 2017 ถึง 20 พฤษภาคม ค.ศ. 2018. มอนาโก คือทีมแชมป์เก่าจากเมื่อฤดูกาลที่ผ่านมาที่จะต้องมาป้องกันแชมป์ในฤดูกาลนี้.
สถิติตลอดฤดูกาล.
<templatestyles src="Col-begin/styles.css"/>
บีเคเควาย

บีเคเควาย  คือ ภาพยนตร์ไทยกึ่งสารคดีกึ่งเรื่องแต่งแนวข้ามพ้นวัย ปี พ.ศ. 2559 กำกับโดย นนทวัฒน์ นำเบญจพล นำแสดงโดย พลอยยุคล โรจนกตัญญู, อนงค์นาถ ยูสานนท์, เจตน์ เกสะวัฒนะ และณฐกร เกียรติ์มนตรี เล่าเรื่องของ "โจโจ้" หญิงสาวที่กำลังก้าวผ่านวัยจากนักเรียนสู่นักศึกษา และเผชิญกับความรักแบบเพศเดียวกันและเพศตรงกันข้าม โดยเรื่องราวของโจโจ้ถูกสร้างขึ้นมาจากเนื้อหาในไดอารีส่วนตัวของพลอยยุคล นักแสดงนำของเรื่อง ผนวกเข้ากับบทสัมภาษณ์ว่าด้วยเรื่องความรัก ความสัมพันธ์ ครอบครัว เพศภาวะ การมีเพศสัมพันธ์ ฯลฯ ที่นนทวัฒน์รวบรวมมาจากวัยรุ่นอายุ 17-19 ปี จำนวน 100 คนที่อาศัยอยู่ในกรุงเทพฯ 
ตัวอักษร BKKY ในชื่อภาษาอังกฤษของภาพยนตร์เรื่องนี้ ประกอบด้วยตัวย่อของคำสองคำ ได้แก่ "BKK" ที่ย่อมาจากคำว่า Bangkok (กรุงเทพฯ) และ "Y" ที่ย่อมาจากคำว่า Youngster (เยาวชน) โดยตัวอักษร Y ยังพ้องเสียงกับคำว่า Why (ทำไม) ที่สื่อถึงการตั้งคำถามต่อสิ่งต่าง ๆ ของวัยรุ่นกรุงเทพฯ ในปัจจุบันอีกด้วย
ภาพยนตร์เรื่องนี้ได้รับรางวัลภาพยนตร์สารคดียอดเยี่ยมจากเทศกาลภาพยนตร์เควียร์นานาชาติ (Lesbisch Schwule Filmtage Hamburg) ประจำปี ค.ศ. 2016 ณ เมืองฮัมบวร์ค ประเทศเยอรมนี เข้าฉายในโรงภาพยนตร์ครั้งแรกเมื่อวันที่ 10 ตุลาคม พ.ศ. 2559 ในสาย A Window on Asian Cinema ของเทศกาลภาพยนตร์นานาชาติปูซาน ครั้งที่ 21 ประเทศเกาหลีใต้ และเข้าฉายอย่างเป็นทางการในประเทศไทยเมื่อวันที่ 3 สิงหาคม พ.ศ. 2560
กีฬาฟุตซอลในซีเกมส์ 2017 – ทีมชาย

การแข่งขัน ฟุตซอลทีมชาย ใน ซีเกมส์ 2017 จะจัดขึ้นระหว่างวันที่ 18 ถึง 27 สิงหาคม ที่ประเทศมาเลเซีย ในทัวร์นาเมนต์นี้ 5 ทีมเอเชียตะวันออกเฉียงใต้จะได้เล่นในประเภททีมชาย แมตช์ทั้งหมดจะลงเล่นที่สนามกีฬาพานาโซนิค ในชาห์อาลัม
ประเทศที่เข้าร่วมการแข่งขัน.
ด้านล่างนี้คือห้าทีมที่จะเข้าร่วมการแข่งขัน
<templatestyles src="Div col/styles.css"/>
การจับสลาก.
ไม่มีการจับสลากอย่างเป็นทางการนับตั้งแต่ 5 ทีมเท่านั้นที่จะมีส่วนร่วมในการแข่งขันรายการนี้ ทีมทั้งหมดคือถูกจับสลากโดยอัตโนมัติอยู่ในหนึ่งกลุ่ม
กีฬาฟุตซอลในซีเกมส์ 2017 – ทีมหญิง

การแข่งขัน ฟุตซอลทีมหญิง ใน ซีเกมส์ 2017 จะจัดขึ้นระหว่างวันที่ 18 ถึง 27 สิงหาคม ที่ ประเทศมาเลเซีย. ในทัวร์นาเมนต์นี้, 5 ทีมเอเชียตะวันออกเฉียงใต้จะได้เล่นในประเภททีมหญิง.
แมตช์ทั้งหมดจะลงเล่นที่ สนามกีฬาพานาโซนิค ใน ชาห์อาลัม.
ประเทศที่เข้าร่วมการแข่งขัน.
ด้านล่างนี้คือห้าทีมที่จะเข้าร่วมการแข่งขัน
<templatestyles src="Div col/styles.css"/>
การจับสลาก.
ไม่มีการจับสลากอย่างเป็นทางการนับตั้งแต่ 5 ทีมเท่านั้นที่จะมีส่วนร่วมในการแข่งขันรายการนี้. ทีมทั้งหมดคือถูกจับสลากโดยอัตโนมัติอยู่ในหนึ่งกลุ่ม.
เปาบุ้นจิ้นหนุ่ม พิทักษ์ธรรม

เปาบุ้นจิ้นหนุ่ม พิทักษ์ธรรม หรือ เปาบุ้นจิ้นวัยหนุ่ม 
 เป็นละครโทรทัศน์ที่ออกอากาศในประเทศจีนช่วงปี ค.ศ. 2000 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ตั้งแต่วันที่ 4 สิงหาคม พ.ศ. 2560 ทุกวันจันทร์ - วันศุกร์ เวลา 16:30 น. นำแสดงโดย เติ้ง เชา, ซื่อ เสี่ยวหลง, จ้าว หยาง,ฉิน ลี่, หยาง หยง ออกอากาศตอนจบในวันที่ 28 กันยายน พ.ศ. 2560 ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง เปาบุ้นจิ้นหนุ่ม พิทักษ์ธรรม ภาค 2
เนื้อเรื่องย่อ.
คดีที่1 ชื่อก้องทั่วหล้า
คดีที่2 แท่นบวงสรวงเลือด
คดีที่3 ปริศนาหมู่บ้านอิ้นอี้
คดีที่4 ประกาศศักดาหน้าบัลลังก์
คดีที่5 ห้าหนูบุกวัดเสี้ยนป๋อ
คดีที่6 เสน่ห์มายากล
คดีที่7 พลิกคดีมังกร
จอมนางวังต้องห้าม 2

จอมนางวังต้องห้าม 2  สร้างขึ้นในปี พ.ศ. 2555 เป็นละครภาคที่ 2 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม นำแสดงโดย หยวน ซานซาน,มิคกี้ เหอ ละครเรื่องนี้ออกอากาศทางช่องเหอหนานทีวีในจีน ละครเรื่องนี้มีภาคจบคือ จอมนางวังต้องห้าม 3
จอมนางวังต้องห้าม (ละครโทรทัศน์)

จอมนางวังต้องห้าม  สร้างขึ้นในปี พ.ศ. 2554 เป็นละครภาคที่ 1 ของละครชุด "จอมนางวังต้องห้าม" นำแสดงโดย หยาง มี่,เฝิง เส้าเฟิง ละครเรื่องนี้ออกอากาศทางช่องเหอหนานทีวีในจีน ละครเรื่องนี้มีภาคต่อคือ จอมนางวังต้องห้าม 2 และ 3
ละครชุดเรื่อง 《จอมนางวังต้องห้าม》 หรือที่รู้จักกันในชื่อ 《จอมนางทะลุมิติ》 เป็นซีรีส์จีนย้อนยุคแนวข้ามเวลาที่ออกอากาศครั้งแรกในปี 2011 ผลิตโดยสถานีโทรทัศน์หูหนาน, H&R Century Pictures (Beijing) Co., Ltd. และ Yu Zheng Studio ส่วน A&B Film Enterprises Limited เป็นผู้จัดจำหน่ายในต่างประเทศแต่เพียงผู้เดียว
กำกับโดยผู้กำกับชื่อดังจากฮ่องกง Li Huizhu และเขียนบทและอำนวยการสร้างโดย Yu Zheng โปรดิวเซอร์ชื่อดังจากจีนแผ่นดินใหญ่ นำแสดงโดย Yang Mi, Feng Shaofeng, He Shengming ร่วมด้วย Kuo Hsien-ni, Maggie Shiu, Liu Xuehua, Tang Zhenye, Tong Liya และนักแสดงอื่น ๆ อีกมากมาย
ซีรีส์เรื่องนี้บอกเล่าเรื่องราวของหญิงสาวทายาทร้านขายของเก่าที่เดินทางข้ามเวลาไปยังสมัยราชวงศ์ชิงในรัชสมัยของฮ่องเต้คังซีโดยบังเอิญ เมื่อเธอเข้าไปในวังในฐานะนางกำนัล เธอก็เข้าไปพัวพันกับการแย่งชิงบัลลังก์ที่เรียกว่า “เก้าองค์ชายชิงบัลลังก์” รวมถึงความสัมพันธ์ที่ซับซ้อนกับองค์ชายหลายคน แม้จะรู้ว่าหนทางข้างหน้าเต็มไปด้วยอันตราย แต่เธอก็เลือกที่จะอยู่เคียงข้างคนรักและไม่ยอมแพ้
นักแสดงนำ.
ราชวงศ์.
จงเฟิงยาน รับบท อิ้นเหริง
หม่าเหวินหลง รับบท หยินหลง (องค์ชายเก้า)
อัครบิดรแห่งมอสโกและรัสทั้งปวง

<ns>0</ns>
 <revision>
 <parentid>11885381</parentid>
 <timestamp>2025-05-20T21:07:45Z</timestamp>
 <contributor>
 <username>Panmora</username>
 </contributor>
 <origin>12322299</origin>
 <model>wikitext</model>
 <format>text/x-wiki</format>
อัครบิดรแห่งมอสโกและรัสเซียทั้งปวง  หรือที่ชาวอีสเทิร์นออร์ทอดอกซ์ในประเทศไทยเรียกว่า สมเด็จพระสังฆราชแห่งมอสโกและรัสเซียทั้งมวล เป็นประมุขสูงสุดแห่งคริสตจักรรัสเซียออร์ทอดอกซ์ทั้งในประเทศรัสเซียและนอกประเทศ
เขตอัครบิดรมอสโกและรัสเซียทั้งปวงได้ก่อตั้งขึ้นเมื่อปี ค.ศ. 1589 โดยนักบุญโยบดำรงตำแหน่งอัครบิดรเป็นองค์แรก ต่อมาตำแหน่งอัครบิดรได้ถูกยกเลิกไปเมื่อปี ค.ศ.1721 โดยจักรพรรดิปีเตอร์ที่ 1 แห่งรัสเซีย และกลับมาสถาปนาอีกครั้งเมื่อวันที่ 28 ตุลาคม ค.ศ. 1917 โดยประชาชนชาวรัสเซียทั้งหมดได้เรียกร้องให้ตำแหน่งอัครบิดรแห่งมอสโกและรัสทั้งปวงกลับมาเป็นประมุขของชาวรัสเซียออร์ทอดอกซ์อีกครั้ง โดยอัครบิดรทิคอนขึ้นดำรงตำแหน่งขณะนั้น ส่วนองค์ปัจจุบันนี้คืออัครบิดรคีริลล์ ดำรงตำแหน่งเมื่อวันที่ 1 กุมภาพันธ์ พ.ศ. 2552 จนถึงปัจจุบัน
โคตรเซียนมาเก๊า เขย่าเวกัส

โคตรเซียนมาเก๊า เขย่าเวกัส  เป็นภาพยนตร์ฮ่องกงแนวพนัน-แอกชั่นจากปี ค.ศ. 2014 กำกับโดย หว่อง จิง ภาพยนตร์เรื่องนี้เป็นภาพยนตร์ภาคแรกในภาพยนตร์ซีรีส์ชุด "ฟรอมเวกัสทูมาเก๊า" นำแสดงโดย โจว เหวินฟะ, เซียะ ถิงฟง, ตู้ เหวินเจ๋อ, จิ่ง เถียน ภาพยนตร์เรื่องนี้มีภาคต่อคือ From Vegas To Macau 2
เนื้อเรื่องย่อ.
ภาพยนตร์เรื่องนี้กล่าวถึงนักพนันอันเลื่องชื่อนามว่า “เคน” ได้เดินทางกลับมาจากลาสเวกัส หลังจากการทำหน้าที่เป็นหัวหน้าที่ปรึกษา ให้กับระบบรักษาความปลอดภัยของคาสิโนในลาสเวกัส ลูกศิษย์ต่างยินดีและจัดงานต้อนรับการกลับมาของเคน ในขณะเดียวกัน “คูล” สุดยอดมือแฮกเกอร์ ที่ต้องการสานต่อตำนานอันเลื่องชื่อของเคน จึงเสนอตัวเองเป็นลูกศิษย์เคน แต่เคนไม่คิดที่จะรับใครเป็นลูกศิษย์ง่ายๆ เคนได้เสนอคูลว่า ถ้าหากคูลสามารถโกงเขาได้และชนะได้เพียงแค่ครั้งเดียว โคตรเซียนมาเก๊า เขย่าเวกัส เคนถึงยอมรับคูลเป็นลูกศิษย์ และในตอนจบ เคนก็ได้พบกับเกาจิ้ง และเขาทั้งสองคนก็ได้ท้าประลองกัน
แนวร่วมดำ

สันนิบาติการต่อสู้แห่งการปฏิวัติชาติสังคมนิยม (German: "Kampfgemeinschaft Revolutionärer Nationalsozialisten", KGRNS), หรือเป็นที่รู้จักกันคือ แนวร่วมดำ (German: "Schwarze Front"),เป็นกลุ่มทางการเมืองที่ถูกจัดตั้งโดยออทโท สตรัสเซอร์ หลังจากที่เขาถูกขับไล่ออกจากพรรคนาซี (NSDAP) ในปี ค.ศ. 1930
ตระกูลสตรัสเซอร์ได้เชื่อว่า ธรรมชาติจากการต่อต้านทุนนิยมตั้งแต่แรกของพรรคนาซีได้ถูกทรยศหักหลังโดยอดอล์ฟ ฮิตเลอร์.แนวร่วมดำนั้นประกอบไปด้วยอดีตพวกหัวรุนแรงของพรรคนาซีซึ่งมีความตั้งใจที่จะทำให้เกิดความแตกแยกในพรรคใหญ่.องค์การของสตรัสเซอร์ได้ตีพิมพ์หนังสือพิมพ์ที่ชื่อว่า การปฏิวัติเยอรมัน (The German Revolution) และได้นำสัญลักษณ์ดาบและค้อนมาเป็นสัญลักษณ์ประจำของกลุ่มลัทธิสตรัสเซอร์ตลอดจนถึงทุกวันนี้
องค์การนี้ไม่สามารถต่อต้านพรรคนาซีได้อย่างมีประสิทธิภาพและการก้าวขึ้นสู่อำนาจของฮิตเลอร์ได้กลายเป็นฟางเส้นสุดท้าย.ตระกูลสตรัสเซอร์ได้ใช้เวลาหลายปีจากการถูกขับไล่เนรเทศจากจักรวรรดิไรซ์ที่สาม,ช่วงแรกในเชโกสโลวาเกียและต่อในประเทศแคนาดา.ส่วนพวกนิยมฟาสซิสต์ฝ่ายซ้ายของพรรคได้ถูกกวาดล้างจนหมดสิ้นในปี ค.ศ. 1934 ในช่วงเหตุการณ์คืนแห่งมีดยาว.ซึ่งเกรกอร์ สตรัสเซอร์ พี่ชายของออทโท ถูกสังหาร.
ลัทธิชตรัสเซอร์

ลัทธิชตรัสเซอร์  เป็นส่วนหนึ่งอุดมการณ์ของลัทธินาซีที่ได้มีการเรียกร้องอย่างหัวรุนแรงมากขึ้น,กระทำโดยรวมและปฏิบัติจริงจากลัทธินาซี การเป็นปรปักษ์กับชาวยิวนั้นไม่ได้มาจากเหตุผลทางเชื้อชาติ ชาติพันธุ์ วัฒนธรรม หรือมุมมองทางศาสนาแต่มาจากพื้นฐานของการต่อต้านทุนนิยม เพื่อให้เกิดการรื้อฟื้นประเทศใหม่ ลัทธินี้ได้ถูกก่อตั้งโดยเกรกอร์ ชตรัสเซอร์ และอ็อทโท ชตรัสเซอร์ สองพี่น้องผู้นิยมนาซีที่มีความเกี่ยวข้องกับจุดยืนนี้
ด้วยความขัดแย้งของมุมมองเชิงกลยุทธ์ของอดอล์ฟ ฮิตเลอร์ อ็อทโท ชตรัสเซอร์ ถูกขับไล่ออกจากพรรคนาซีใน ค.ศ. 1930 และถูกเนรเทศไปยังเชโกสโลวาเกีย ส่วนเกรกอร์ ชตรัสเซอร์ถูกสังหารในเยอรมนี เมื่อวันที่ 30 มิถุนายน ค.ศ. 1934 ในช่วงเหตุการณ์คืนแห่งมีดยาว ลัทธิชตรัสเซอร์ยังคงเป็นจุดยืนที่ถูกใช้อยุ่ภายในกลุ่มลัทธินีโอนาซี
เอ็งเงิลแบร์ท เค็มพ์เฟอร์

เอ็งเงิลแบร์ท เค็มพ์เฟอร์ (16 กันยายน ค.ศ. 1651 – 2 พฤศจิกายน ค.ศ. 1716) หรือ หมอแกมป์เฟอร์ เป็นนักธรรมชาติวิทยา แพทย์ นักเขียนและนักสำรวจชาวเยอรมัน ที่ออกเดินทางมายังรัสเซีย เปอร์เซีย อินเดีย เอเชียตะวันออกเฉียงใต้ และญี่ปุ่น ระหว่างปี ค.ศ. 1683–1693 เขาประพันธ์หนังสือ 2 เล่ม สำหรับการเดินทางครั้งนี้คือ "Amoenitatum Exoticarum" ตีพิมพ์ ค.ศ. 1712 เป็นหนังสือการสังเกตทางการแพทย์ที่สำคัญและพูดถึงพืชพรรณญี่ปุ่น อีกเล่มหนึ่งคือ "The History of Japan" ตีพิมพ์หลังเขาเสียชีวิตแล้ว ในปี ค.ศ. 1727 เป็นแหล่งข้อมูลที่สำคัญให้แก่ชาวตะวันตก เกี่ยวกับประเทศต่าง ๆ ในคริสต์ศตวรรษที่ 18 ถึงกลางคริสต์ศตวรรษที่ 19 
เค็มพ์เฟอร์เดินทางมายังประเทศไทย ตรงกับรัชสมัยสมเด็จพระเพทราชาเพิ่งผลัดแผ่นดินใหม่ได้ 2 ปี แต่เข้าใจผิดว่าเป็นปีเดียว ในระหว่างวันที่ 12 มิถุนายน ถึง 2 กรกฎาคม พ.ศ. 2233 รวม 23 วัน เพื่อถวายพระราชสาส์นของราชทูตแก่กรุงศรีอยุธยา เขาได้เล่าเหตุการณ์การผลัดแผ่นดินใหม่ ซึ่งผิดกับที่ปรากฏในพงศาวดารฉบับต่าง ๆ เป็นประเด็นอันน่าวิเคราะห์วิจารณ์เป็นอย่างยิ่ง นอกจากนี้ยังกล่าวถึงลำดับยศขุนนาง การปกครองคณะสงฆ์ วัด ปราสาทราชมนเทียร การศึกษา การคมนาคม วันนักขัตฤกษ์และพิธี ตลอดจนกล่าวถึงเงินไทยและการนับปีเดือนวัน ซึ่งบางอย่างก็ถูกต้อง และบางอย่างก็ผิดอย่างน่าขัน
เคอนิชส์แบร์ค

เคอนิชส์แบร์ค ([ˈkøːnɪçsbɛʁk]) เป็นชื่อเมืองปรัสเซียที่ปัจจุบันมีชื่อเป็นคาลีนินกราด ก่อตั้งใน ค.ศ. 1255 เพื่อยกย่องพระเจ้าออทโทคาร์ที่ 2 แห่งโบฮีเมีย เดิมเมืองนี้เป็นเมืองของชาวแซมเบียนหรือชาวปรัสเซียเก่า ต่อมาตกเป็นของอัศวินทิวทอนิก, ดัชชีปรัสเซีย, ราชอาณาจักรปรัสเซีย, จักรวรรดิเยอรมัน, สาธารณรัฐไวมาร์ และนาซีเยอรมนีจนถึง ค.ศ. 1946 หลังจากที่ถูกทำลายในช่วงสงครามโลกครั้งที่สองโดยกองทัพโซเวียตและฝ่ายสัมพันธมิตร เคอนิชส์แบร์คถูกผนวกเข้ากับสหภาพโซเวียต และถูกเปลี่ยนชื่อเป็นคาลีนินกราดในเวลาต่อมา
ในระหว่างคริสต์ศตวรรษที่ 13 ถึง 20 ผู้อยู่อาศัยส่วนใหญ่พูดภาษาเยอรมัน แต่มีอิทธิพลของวัฒนธรรมลิทัวเนียและโปแลนด์อยู่ในนี้ด้วย ในช่วงสงครามโลกครั้งที่สอง เคอนิชส์แบร์คได้รับความเสียหายจากการทิ้งระเบิดโดยฝ่ายสัมพันธมิตรใน ค.ศ. 1944 และในช่วงถูกล้อมใน ค.ศ. 1945 เคอนิชส์แบร์คถูกยึดครองและปกครองโดยสหภาพโซเวียต ชาวเยอรมันที่อยู่ในเมืองถูกขับไล่ทั้งหมดและแทนที่ด้วยชาวรัสเซียและเชื้อชาติอื่นในสหภาพโซเวียต ตามนโยบายการแผลงเป็นรัสเซีย ในช่วงแรกเคอนิชส์แบร์คใช้ชื่อเป็นภาษารัสเซียว่า "คิออนิกส์เบิร์ก" (#เปลี่ยนทาง ,) ก่อนถูกเปลี่ยนชื่อเป็นเมือง "คาลีนินกราด" ใน ค.ศ. 1946 ตามชื่อของมีฮาอิล คาลีนิน ประมุขแห่งรัฐสหภาพโซเวียต
การประชุมเกสตาโพ-เอ็นเควีดี

การประชุมเกสตาโพ-เอ็นเควีดี เป็นหนึ่งในการประชุมของตำรวจรักษาความปลอดภัยที่ถูกจัดตั้งขึ้นในช่วงปลายปี ค.ศ. 1939 และต้นปี ค.ศ. 1940 โดยนาซีเยอรมนีและสหภาพโซเวียต ภายหลังจากได้บุกเข้ายึดครองโปแลนด์ในความร่วมมือกันของนาซี-โซเวียต การประชุมครั้งนี้ได้ช่วยให้ทั้งสองฝ่ายได้บรรลุตามเป้าหมายและเป้าหมายที่ได้เฉพาะเจาะจงตามที่ได้ระบุเอาไว้โดยฮิตเลอร์และสตาลิน,ด้วยพิจารณาผลประโยชน์ที่ได้เข้ายึดครองดินแดนโปแลนด์,การประชุมครั้งนี้ได้ถูกจัดตั้งขึ้นโดยเจ้าหน้าที่หน่วยเกสตาโพ ตำรวจลับฝ่ายนาซีและเจ้าหน้าที่หน่วยเอ็นเควีดี (พลาธิการกิจการภายในประชาชน) ตำรวจลับฝ่ายโซเวียตในหลายเมืองของโปแลนด์ ทั้งที่มีความแตกต่างกันในการออกคำสั่งอื่นๆ ไฮน์ริช ฮิมม์เลอร์และลัฟเรนตีย์ เบรียาต่างก็มีเป้าหมายที่คล้ายคลึงกันกับชะตากรรมของโปแลนด์ที่น่ากังวล
การรุกรานโจมตีโปลแลนด์ได้จบลงด้วยการเดินสวนสนามแห่งชัยชนะของนาซี-โซเวียตในเบรสต์ ซึ่งถูกจัดตั้งขึ้นเมื่อวันที่ 22 กันยายน ค.ศ. 1939.เบรสต์ได้เป็นสถานที่ที่ตั้งของการประชุมนาซี-โซเวียตแห่งแรกที่ถูกจัดตั้งขึ้นเมื่อวันที่ 27 กันยายน ค.ศ. 1939.ซึ่งในขณะนั้นได้ทำการแลกเปลี่ยนเชลยที่ถูกพิจารณาคดีโทษก่อนเพื่อการลงนามข้อตกลงร่วมกันในมอสโกในวันต่อมา.ในเดือนถัดมา,เกสตาโพและเอ็นเควีดีได้พบปะในลวูฟเพื่อหารือเกี่ยวกับชะตากรรมของพลเรือนในช่วงการปฏิรูปอย่างรุนแรงของผนวกดินแดน.พวกเขาได้พบกันอีกครั้งในเขตภายใต้การยึดครองของ Przemyśl เมื่อปลายเดือนพฤศจิกายน,เพราะ Przemyśl เป็นเขตพรมแดนระหว่างทั้งสองฝ่ายผู้รุกราน.ชุดการประชุมต่อไปได้เริ่มขึ้นในเดือนธันวาคม ค.ศ. 1939,เดือนภายหลังจากการโยกย้ายเชลยศึกชาวโปแลนด์เป็นครั้งแรก.การประชุมได้ถูกจัดตั้งขึ้นในเขตภายใต้การยึดครองของกรากุฟในรัฐบาลสามัญ เมื่อวันที่ 6-7 ธันวาคม ค.ศ. 1939;และต่อไปอีกสองวันในเมืองรีสอร์ทของ Zakopane ในเทือกเขา Tatra ทางตอนใต้ของโปแลนด์(100 กม.จากกรากุฟ)เมื่อวันที่ 8-9 ธันวาคม ค.ศ. 1939.การประชุมที่ Zakopane ได้เป็นที่จดจำมากที่สุด.จากมุมมองของฝ่ายโซเวียต.เจ้าหน้าที่ระดับสูงหลายคนของหน่วยเอ็นเควีดีได้เข้าร่วมประชุม.ในขณะที่ทางเยอรมันผู้เป็นเจ้าภาพได้มอบหมายให้กลุ่มผู้เชียวชาญจากหน่วยเกสตาโพ.
โรงเรียนหนองสองห้องวิทยา

โรงเรียนหนองสองห้องวิทยา  เป็นโรงเรียนมัธยมศึกษาขนาดใหญ่ สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันมีนักเรียนทั้งสิ้น 1,130 คน (ข้อมูลปีการศึกษา 2560)
เว่ย์ เจิง

เว่ย์ เจิง (#เปลี่ยนทาง , 1123 – 1186) ชื่อรอง เซฺวียนเฉิง  เมื่อสิ้นชีวิตแล้วได้รับบรรดาศักดิ์เป็น เจิ้งเหวินเจินกง  ขุนนาง รัฐบุรุษและนักประวัติศาสตร์คนสำคัญในช่วงต้น ราชวงศ์ถัง 
เว่ย์ เจิงเกิดเมื่อ พ.ศ. 1123 ในครอบครัวที่มีฐานะยากจนใน มณฑลเหอเป่ย์ ในวัยเยาว์เว่ย์ เจิงเคยเข้าร่วมกองทัพของ หลี่มี่ เพื่อโค่นล้ม ราชวงศ์สุย ภายหลังเมื่อหลี่มี่ยอมแพ้ต่อราชวงศ์ถังเขาได้เข้ารับราชการเป็นขุนนางในราชสำนักโดยเป็นที่ปรึกษาให้กับ หลี่เจี้ยนเฉิง รัชทายาทและพระราชโอรสองค์ใหญ่ใน จักรพรรดิถังเกาจู่ ปฐมจักรพรรดิแห่งราชวงศ์ถัง
มีไว้แค่เป็นของเธอเท่านั้น

มีไว้แค่เป็นของเธอเท่านั้น เป็นซิงเกิลของเอิ๊ต-ภัทรวี ศรีสันติสุข ในปี พ.ศ. 2560 แต่งเนื้อร้องโดย ภัทรวี ศรีสันติสุข และสุดเขต จึงเจริญ ทำนองโดย ภัทรวี ศรีสันติสุข และเรียบเรียงโดย เพิ่มศักดิ์ พิสิษฐ์สังฆการ และภัทรวี ศรีสันติสุข ภายใต้สังกัดค่ายมิวสิกมูฟเรคคอร์ดส ในเครือมิวซิกมูฟ ออกจำหน่ายและมิวสิกวิดีโอเผยแพร่ครั้งแรกในวันที่ 12 กรกฎาคม พ.ศ. 2560
เนื้อหาของเพลงเกี่ยวกับ ความสัมพันธ์ที่ลดลง จนจบที่การเลิกรา ทำให้คิดว่าคงไม่มีใครอีกแล้ว คงไม่มีความรักครั้งต่อๆไป แต่แล้วพื้นที่ความทรงจำของกันและกัน กลับมีความสุข หยิบมามองในแง่บวก เรื่องราวที่ดูจะแย่แย่ แต่เราก็อยู่กับมันได้
การตอบรับ.
เพลง มีไว้แค่เป็นของเธอเท่านั้น ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 15 กรกฎาคม พ.ศ. 2560 ที่มีคนดาวน์โหลดมากที่สุด
สถานีดอนเมือง

สถานีดอนเมือง (รหัสสถานี: RN08) เป็นสถานีรถไฟและสถานีรถไฟฟ้าที่ตั้งอยู่ด้านหน้าและเชื่อมต่อกับท่าอากาศยานดอนเมือง ในพื้นที่แขวงดอนเมืองและแขวงสนามบิน เขตดอนเมือง กรุงเทพมหานคร เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยา และยังเป็นสถานีของรถไฟทางไกลในเส้นทางทางรถไฟสายเหนือ และทางรถไฟสายตะวันออกเฉียงเหนือ ยกระดับเหนือถนนกำแพงเพชร 6 เปิดให้บริการเฉพาะส่วนสถานีรถไฟฟ้าเมื่อวันที่ 2 สิงหาคม พ.ศ. 2564 โดยในส่วนของสถานีรถไฟทางไกลเปิดให้บริการเมื่อวันที่ 19 มกราคม พ.ศ. 2566 เป็นเส้นทางโครงการส่วนต่อขยายของรถไฟฟ้าแอร์พอร์ต เรล ลิงก์, รถไฟความเร็วสูงสายเหนือ รถไฟความเร็วสูงสายอีสาน และรถไฟความเร็วสูงเชื่อม 3 สนามบิน
ในวันที่ท้องฟ้าเปิดและทัศนวิสัยดีมาก จะทำให้มองเห็นเขาใหญ่ทางทิศตะวันออกเฉียงเหนือได้
ที่ตั้ง.
ถนนกำแพงเพชร 6 บริเวณด้านหน้าท่าอากาศยานดอนเมือง ในพื้นที่แขวงดอนเมือง เขตดอนเมือง กรุงเทพมหานคร
สถานีดอนเมืองเดิมสร้างขึ้นเมื่อปี พ.ศ. 2441 โดยตั้งอยู่ฝั่งเดียวกับท่าอากาศยานกรุงเทพ แต่ต่อมาเมื่อมีการตัดถนนวิภาวดีรังสิตและการก่อสร้างทางยกระดับดอนเมืองโทลเวย์ เมื่อ พ.ศ. 2508 จึงต้องสร้างสถานีขึ้นใหม่ฝั่งเดียวกับวัดดอนเมืองแทน และในคราวก่อสร้างรถไฟฟ้าชานเมืองสายสีแดง จึงมีการปรับตำแหน่งสถานีจากเดิมที่อยู่ด้านหน้าโรงแรมอมารีดอนเมือง มายังบริเวณด้านหน้าตลาดใหม่ดอนเมืองแทน ทั้งนี้สถานีดอนเมืองเดิมยกเลิกการรับส่งผู้โดยสารในเส้นทางรถไฟสายเหนือ และทางรถไฟสายตะวันออกเฉียงเหนือ หลังจากที่มีการย้ายรถไฟทางไกลขึ้นทางยกระดับร่วมกับทางรถไฟฟ้าสายสีแดงตั้งแต่วันที่ 19 มกราคม พ.ศ. 2566
รูปแบบของสถานี.
เป็นแบบชานชาลาเกาะกลางแบบแยก (island platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18-20 เมตร ประกอบด้วยชั้นขายบัตรโดยสาร และชานชาลา ชั้นชานชาลารถไฟทางไกลออกแบบให้มีการติดตั้งพัดลมดูดควัน สำหรับใช้ระบายควันจากรถจักรดีเซลออกสู่ปลายสถานีทั้งสองฝั่งอย่างรวดเร็ว
ทางเข้า-ออก.
ประกอบด้วยทางขึ้น-ลงปกติ ได้แก่
โซฟิสติป็อป

โซฟิสติป็อป  เป็นแนวดนตรีย่อยของเพลงป็อป ถือกำเนิดในช่วงกลางทศวรรษ 1980 ในสหราชอาณาจักร มีการผสมผสานแนวเพลงแจ๊ส, โซลและป็อป ลักษณะของแนวเพลงนี้มีการใช้คีย์บอร์ดไฟฟ้าและเครื่องสังเคราะห์เสียงอย่างแพร่หลาย การเรียบเรียงอย่างเรียบร้อยและบางครั้งมีการใช้เครื่องเป่า
นิตยสาร "สไตลัส" ระบุว่าแนวเพลงนี้ได้รับอิทธิพลจากวงโรซีมิวสิกและไบรอัน เฟอร์รี ด้านออลมิวสิกระบุว่าศิลปินแนวเพลงนี้ได้แก่ ซิมพลีเรด, ชาเด, เดอะสไตล์เคาน์ซิล, บาชา, สวิงเอาต์ซิสเตอร์, พรีแฟบสเปราต์และเอฟรี่ทิงบัทเดอะเกิร์ลในช่วงแรก
แวร์เนอร์ ฟ็อน บล็อมแบร์ค

แวร์เนอร์ เอดูอาร์ท ฟริทซ์ ฟ็อน บล็อมแบร์ค  เป็นจอมพลเยอรมัน รัฐมนตรีว่าการสงครามแห่งไรช์และผู้บัญชาการทหารเหล่าทัพเยอรมันจนถึง ค.ศ. 1938
เขาเข้าร่วมกองทัพเยอรมันในปี 1897 หลังจบหลักสูตรจากวิทยาลัยการทหารปรัสเซียในปี 1907 เขาก็ได้ขึ้นเป็นนายพลในปี 1908 และได้เข้าร่วมแนวรบด้านตะวันตกในช่วงสงครามโลกครั้งที่หนึ่งและได้รับเหรียญพัวร์เลอเมรีท เขาได้ไปเยือนสหภาพโซเวียตในปี 1928 และมีความประทับใจในศักยภาพของกองทัพแดงอย่างมาก เขาเริ่มมีความเชื่อในระบอบเผด็จการเบ็ดเสร็จว่าจะนำมาซึ่งแสนยานุภาพทางการทหารที่แข็งแกร่ง เขาเชื่อว่าสงครามโลกครั้งต่อไปจะเป็นสงครามเบ็ดเสร็จ และระบอบเผด็จการเบ็ดเสร็จคือทางออกที่ทรงประสิทธิภาพที่สุดในเตรียมพร้อมด้านการทหาร เศรษฐกิจ และสังคมเยอรมันในยามก่อนสงครามปะทุ
ในปี 1933 เขาได้แต่งตั้งให้เป็นรัฐมนตรีกระทรวงไรชส์แวร์ในคณะรัฐมนตรีฮิตเลอร์และกลายเป็นหนึ่งในบุคคลที่อุทิศตัวให้ฮิตเลอร์มากที่สุด เขาเสริมสร้างและขยายกองทัพเยอรมัน เขาเป็นนายทหารที่ประธานาธิบดีฮินเดินบวร์คไว้วางใจให้ดูแลงานด้านกลาโหมและฮินเดินบวร์คหวังว่าเขาจะเข้ากันได้ดีกับฮิตเลอร์
ในปี 1935 กระทรวงไรชส์แวร์ถูกเปลี่ยนชื่อเป็นกระทรวงการสงคราม และในปี 1936 บล็อมแบร์คเป็นนายทหารคนแรกที่ฮิตเลอร์แต่งตั้งเป็นจอมพล อย่างไรก็ตาม ในปี 1937 เขาเป็นหนึ่งในนายทหารไม่กี่คนที่วิจารณ์แผนการทำสงครามฮิตเลอร์ว่าไม่ควรจะเลยไปจากปี 1942 ทำให้ฮิตเลอร์เริ่มไม่พอใจในตัวบล็อมแบร์ค ซึ่งทำให้สองคนสนิทของฮิตเลอร์อย่าง แฮร์มัน เกอริง ซึ่งเป็นผู้บัญชาการลุฟท์วัฟเฟอ กับไฮน์ริช ฮิมเลอร์ หัวหน้าเอ็สเอ็สและอธิบดีตำรวจเยอรมัน ได้ใช้โอกาสนี้เพื่อขจัดบล็อมแบร์คให้พ้นทาง ในงานแต่งของบล็อมแบร์คกับแฟนสาว เกอริงได้บอกกับฮิตเลอร์ในงานแต่งว่า แฟนสาวของบล็อมแบร์คและมารดาของเธอนั้นมีประวัติเป็นหญิงขายบริการ ฮิตเลอร์ขอร้องให้บล็อมแบร์คล้มเลิกการแต่งงานเพื่อรักษาหน้าของกองทัพ บล็อมแบร์คปฏิเสธที่จะหย่ากับเธอ เกอริงจึงแฉประวัติของภรรยาบล็อมแบร์คให้สาธารณะรับรู้ บล็อมแบร์คถูกกดดันให้ลาออกจากทุกตำแหน่งในกองทัพ และฮิตเลอร์ก็แต่งตั้งให้เกอริงดูแลการทหารทั้งหมดในไรช์ในปี 1938
หลังลาออก บล็อมแบร์คได้ไปดื่มน้ำผึ้งพระจันทร์กับภรรยาใหม่ที่เกาะกาปรีในอิตาลี แต่พลเรือเอกเอริช เรเดอร์ ผู้บัญชาการใหญ่กองทัพเรือ มองว่าบล็อมแบร์คควรจะฆ่าตัวตายเพื่อชดใช้ความอัปยศทุกอย่าง เรเดอร์ส่งผู้พันวังเงินไฮม์ (Wangenheim) ไปอิตาลีเพื่อกดดันให้บล็อมแบร์คฆ่าตัวตายแต่ก็ไม่สำเร็จ วังเงินไฮม์ถึงขนาดยัดปืนใส่มือของบล็อมแบร์คแต่บล็อมแบร์คก็ปฏิเสธที่จะฆ่าตัวตายและขอใช้ชีวิตอย่างสงบ
ปลายสงครามโลกครั้งที่สองในปี 1945 บล็อมแบร์คถูกกองกำลังฝ่ายสัมพันธมิตรควบคุมตัว เขาร่วมให้การในการพิจารณาคดีเนือร์นแบร์คในฐานะพยานซึ่งทำให้ถูกอดีตนายพลเพื่อนร่วมงานที่ตกเป็นจำเลยดูถูกเหยียดหยามนอกจากนี้ยังถูกภรรยาบอกเลิก ระหว่างที่ถูกกักบริเวณในเนือร์นแบร์คนั้นสุขภาพเขาก็ย่ำแย่ลงอย่างรวดเร็ว เขาตรวจพบมะเร็งลำไส้ใหญ่ในเดือนกุมภาพันธ์ ค.ศ. 1946 และเสียชีวิตในวันที่ 14 มีนาคม 1946 ร่างของเขาถูกฌาปนกิจโดยไม่มีพิธีใด ๆ ที่ชานเมืองเนือร์นแบร์ค ต่อมาได้มีการขุดเถ้าของเขาและนำไปเก็บรักษาไว้ที่บ้านของเขาในเมืองบาทวีสเซ (Bad Wiessee)
กีฬามวยสากลในซีเกมส์ 2017

การแข่งขัน มวยสากล ที่ ซีเกมส์ 2017 ใน กัวลาลัมเปอร์ จะจัดขึ้นที่ ศูนย์ประชุมและแสดงสินค้านานาชาติมาเทรด ใน เซแกมบัต.
เกมการแข่งขันในปี 2560 จะประกอบไปด้วยการแข่งขันในหกประเภท (ประเภททั้งหมดสำหรับผู้ชาย).
ประเภท.
ด้านล่างนี้คือประเภทที่จะมีการเข้าร่วมการแข่งขัน:
ทีมที่เข้าร่วม.
ประเทศที่เข้าร่วมการแข่งขัน.
<templatestyles src="Div col/styles.css"/>
สรุปเหรียญรางวัล.
ตารางเหรียญ.
      เจ้าภาพ
กำปอด (เมือง)

กำปอด หรือ ก็อมโปต  เป็นเมืองทางตอนใต้ของประเทศกัมพูชา และเป็นเมืองศูนย์กลางของจังหวัดกำปอด ตั้งอยู่บริเวณแม่น้ำแพร็กตึกชู ใกล้กับเทือกเขาดมเร็ยและอ่าวไทย กำปอดยังเคยเป็นศูนย์กลางของ "Circonscription Résidentielle de Kampot" ภายใต้การปกครองของฝรั่งเศส และยังเป็นเมืองท่าที่สำคัญ ก่อนที่เมืองพระสีหนุจะถูกก่อตั้งขึ้น กำปอดแตกต่างจากเมืองอื่น ๆ เพราะมีสิ่งก่อสร้างในยุคอาณานิคมของฝรั่งเศสหลายแห่ง เมืองนี้มีชื่อเสียงในด้านพริกไทย ซึ่งส่งออกไปทั่วโลก และยังส่งออกน้ำปลาท้องถิ่น และทุเรียนอีกด้วย
สถานที่ท่องเที่ยวสำคัญ ได้แก่ เทือกเขาดมเร็ย และเทือกเขาบอกอร์
เฟดอร์ ฟ็อน บ็อค

โมริทซ์ อัลเบร็ชท์ ฟรันทซ์ ฟรีดริช เฟดอร์ ฟ็อน บ็อค  เป็นจอมพลแห่งกองทัพบกเยอรมันในช่วงสงครามโลกครั้งที่สอง เขาบัญชาการกลุ่มทัพเหนือระหว่างการบุกครองโปแลนด์ในปี 1939 และบัญชาการกลุ่มทัพ B ในยุทธการที่ฝรั่งเศสในปี 1940 และต่อมาได้บัญชาการกลุ่มทัพกลางในการโจมตีสหภาพโซเวียตในปี 1941 และได้บัญชาการกลุ่มทัพใต้ในปี 1942 ซึ่งเป็นตำแหน่งบัญชาการครั้งสุดท้าย
บ็อคเกิดในเมืองคึสทรีน (ปัจจุบันคือกอสต์ชึนในโปแลนด์) ในครอบครัวทหารชาวปรัสเซีย บิดาเป็นผู้บัญชาการหน่วยทหารในสงครามฝรั่งเศส-ปรัสเซีย มารดาเป็นน้องสาวของพลเอกเอริช ฟ็อน ฟัลเคินไฮน์ ผู้บัญชาการกองทัพเยอรมันในสงครามโลกครั้งที่หนึ่ง บ็อคเข้าศึกษาที่วิทยาลัยการทหารในกรุงเบอร์ลิน และต่อมาได้เข้าร่วมรบในสงครามโลกครั้งที่หนึ่ง ด้วยความที่เกิดในครอบครัวทหารทำให้เขามีค่านิยมทหารมากกว่าคนอื่น ในสงครามครั้งนั้นเขาได้รับการกล่าวถึงว่าเป็นทหารที่องอาจถึงขนาดพร้อมตายเพื่อปิตุภูมิจนได้รับสมญาว่า "พระเพลิงแห่งคึสทรีน" และได้รับเหรียญพัวร์เลอเมรีทของจักรวรรดิเยอรมัน
ในปี 1935 อดอล์ฟ ฮิตเลอร์ แต่งตั้งพลเอกบ็อคให้เป็นผู้บัญชาการกองทัพที่สาม และเป็นหนึ่งในนายพลที่ไม่ถูกโยกย้ายเมื่อครั้งฮิตเลอร์ปฏิรูปกองทัพครั้งใหญ่เพื่อสั่งสมแสนยานุภาพก่อนการปะทุของสงครามโลกครั้งที่สอง บ็อคเป็นพวกนิยมระบอบเจ้าและมักจะไปเยือนวังของอดีตไคเซอร์ บ็อคบัญชาการการบุกเวียนนาในปี 1938 และเมื่อเยอรมนีผนวกออสเตรียเรียบร้อยแล้ว บ็อคก็บัญชาการการรุกรานเชโกสโลวาเกีย ฮิตเลอร์ไม่ค่อยชอบนิสัยการพูดจาตรงไปตรงมาขวานผ่าซากของบ็อค สิ่งที่ฮิตเลอร์ชอบในตัวบ็อคอย่างเดียวคือเขาเป็นผู้บัญชาการมือฉกาจที่ประสบความสำเร็จในการรบ บ็อคได้รับแต่งตั้งเป็นจอมพลในวันที่ 19 กรกฎาคม 1940 ขณะมีอายุ 60 ปี
ในปี 1941 จอมพลบ็อคเป็นหนึ่งในผู้บัญชาการในปฏิบัติการไต้ฝุ่นที่หมายเข้ายึดกรุงมอสโกก่อนฤดูหนาว การต่อต้านของฝ่ายโซเวียตที่เมืองโมไจสค์ (Mozhaisk) ประกอบกับสภาพอากาศฝนตกเฉอะแฉะทำให้การรุกคืบของเยอรมนีเป็นไปได้ช้าลง บ็อคจึงเสนอฮิตเลอร์ให้ทำการถอนกำลังพลจากสหภาพโซเวียตก่อนที่จะเป็นฝ่ายถูกโต้กลับแต่ฮิตเลอร์ก็ยังคงเดินหน้าต่อ ท้ายที่สุด การตอบโต้ของฝ่ายโซเวียตก็ทำให้เยอรมนีต้องถอนกำลังพลจากสหภาพโซเวียตอย่างที่บ็อคคาดการณ์ไว้
ความล้มเหลวในปฏิบัติการไต้ฝุ่นทำให้ฮิตเลอร์ไม่ลังเลอีกต่อไปที่จะปลดเขาจากตำแหน่งบัญชาการ หลังจากถูกปลดในวันที่ 13 กรกฎาคม ค.ศ. 1942 เขาก็ไม่เคยเข้าร่วมการบัญชาการใด ๆ อีก บ็อคเป็นนายทหารที่มีมนุษยธรรม หน่วยทหารของเขาไม่เคยกระทำการละเมิดมนุษยธรรมใด ๆ แก่พลเรือน หลังสงครามสิ้นสุดเขาจึงรอดพ้นจากการถูกตั้งข้อหา อย่างไรก็ตาม บ็อคพร้อมด้วยภรรยาและลูกเลี้ยงของเขาถูกสังหารโดยการกราดยิงจากเครื่องบินรบของอังกฤษในวันที่ 3 พฤษภาคม ค.ศ. 1945 ขณะเดินทางโดยรถยนต์ไปยังฮัมบวร์ค เขาเสียชีวิตในวันต่อมา
วิทยาลัยเทคนิคนครขอนแก่น

วิทยาลัยเทคนิคนครขอนแก่น (อังกฤษ : Nakorn Khon Kaen Technical College ) เดิมชื่อ วิทยาลัยสารพัดช่างขอนแก่นเป็น วิทยาลัยด้านช่างอุตสาหกรรม,อุตสาหกรรมท่องเที่ยว,พณิชยการและบริหารธุรกิจ สังกัดสำนักงานคณะกรรมการการอาชีวศึกษา (ประเทศไทย) ตั้งอยู่ใน อำเภอเมืองขอนแก่น จังหวัดขอนแก่น โดยเปิดสอน 3 หลักสูตร คือ ปวช., ปวส. และวิชาชีพระยะสั้น
แผนการเรียน.
ประกาศนียบัตรวิชาชีพ (ปวช.).
<templatestyles src="Col-begin/styles.css"/>
ประกาศนียบัตรวิชาชีพชั้นสูง (ปวส.).
<templatestyles src="Col-begin/styles.css"/>
หลักสูตรวิชาชีพระยะสั้น.
<templatestyles src="Col-begin/styles.css"/>
เอดูอาร์ท ฟ็อน เบิม-แอร์ม็อลลี

เอดูอาร์ท ไฟรแฮร์ ฟ็อน เบิม-แอร์ม็อลลี  เป็นนายพลชาวออสเตรียในช่วงสงครามโลกครั้งที่หนึ่ง เขาได้รับการเลื่อนยศเป็นจอมพลในกองทัพจักรวรรดิออสเตรีย-ฮังการี เขาเป็นผู้บัญชาการหลักในกองทัพออสเตรีย-ฮังการีที่ 2 และบัญชาการแนวรบตะวันออกที่กาลิเชียตลอดช่วงสงคราม ในวันที่ 30 ตุลาคม ค.ศ. 1940 เบิม-แอร์ม็อลลีได้รับยศจอมพลกิตติมศักดิ์จากนาซีเยอรมนี
ฮิลเดการ์ด ฟอน บิงเงน

ฮิลเดการ์ดแห่งบิงเงน คณะเบเนดิกติน (ค.ศ. 1098 – 17 กันยายน ค.ศ. 1179) รู้จักกันในชื่อ เซนต์ฮิลเดการ์ด  และในชื่อ หมอดูแห่งแม่น้ำไรน์  เป็นหัวหน้านักชีเบเนดิกติน นักเขียน นักประพันธ์ นักปรัชญา นักเวทมนตร์ นักจินตนาการและผู้รู้รอบด้านชาวเยอรมัน โดยได้รับการพิจารณาให้เป็นผู้ก่อตั้งประวัติศาสตร์ธรรมชาติทางวิทยาศาสตร์ในประเทศเยอรมนี
รายการอ้างอิง.
<templatestyles src="Reflist/styles.css" />